ઘરની ફરતે બગીચામાં ઘણાંબધાં પક્ષીઓ ઉડાઉડ કરતાં હોય છે પણ બધા વન્યજીવનની મર્યાદા રાખી ઘરમાં પ્રવેશતાં નથી. કેતુભાઈએ ઘર લીધું ત્યારે ગેલેરીમાં કબૂતરો અડીંગો જમાવતાં એટલે ત્યાં ગ્રીલ નંખાવી દીધી. પણા એમાંથી ચકલાં આવી શકતાં. આથી તાત્કાલિક ગ્રીલ ઉપર જાળી ફીટ કરાવી દીધી. અને ‘ચકલાં પણ ફરી ન શકે’ એવી જડબેસલાખ વ્યવસ્થા કરાવી દીધેલ. આટલાં વર્ષો તો હેમખેમ ચાલ્યું, પણ છેલ્લા ઘણા વખતથી એક ચકલો જાણે એ વ્યવસ્થાને ઘોળીને પી ગયો હોય તેમ અવારનવાર ઘરમાં આવ્યા કરે છે. રૂમમાંથી રસોડામાં ને રસોડામાંથી ગેલેરીમાં એમ ઉડાઉડ કર્યા કરે છે. હેરાન પરેશાન છે નંદાબહેન અને મેઘા.